IRC

IRC (fra ) er et tekstbasert kommunikasjonssystem for nettprat og deling av filer over Internett. IRC ble utviklet av finske Jarkko «WiZ» Oikarinen i 1988 som en protokoll på applikasjonslaget.

Kommunikasjonen foregår i sanntid ved at man bruker en klient som kobler brukeren opp mot ett eller flere nettverk, som består av én eller flere servere. Brukeren kobler seg, via nettverket, på kanaler, og kan velge å kommunisere med den gruppen brukere som befinner seg i kanalen, eller gjennom en direkte og privat kontakt med enkeltbrukere.

 IRC-klienter 
Det er en rekke klienter man kan bruke for å benytte IRC. Den mest populære regnes å være mIRC, som i 2011 hadde blitt lastet ned mer enn 150 millioner ganger. Av andre klienter er PIRCH, CGI:IRC, Pidgin, Trillian, BitchX og HydraIRC. Irssi, XChat og EPIC er utviklet for Unix-baserte systemer, mens ChatZilla er for nettleseren Mozilla Firefox. Det finnes også egne klienter for nettleseren Opera, såvel som for eldre datamaskiner som Amiga (AmIRC).

 IRC-nettverk 
Historisk sett var de fire største nettverkene EFnet, IRCnet, Undernet og DALnet.

EFnet () var på begynnelsen av 2000-tallet det største av nettverkene. I oktober 2013 hadde det rundt  brukere, over  kanaler og 44 tjenere, hovedsakelig i Europa og USA. Noen ulemper med nettverket var trege forbindelser som til tider kunne føre til store forsinkelser, samt en del datasnoking og -innbrudd.

Undernet ble i 2011 benyttet av rundt  brukere og  kanaler. De rundt 19 serverne var plassert i Europa, USA, Canada og Australia.

Per februar 2023 var de største IRC-nettverkene:
 Libera.Chat
 OFTC
 IRCnet
 Undernet
 EFnet
 Rizon
 freenode
 QuakeNet
 DALnet

 IRC-kanaler 
Navnene på IRC-kanalene har formen #kanalnavn. De har et varierende antall besøkende med én eller flere moderatorer som skal passe på at kanalens regler blir etterfulgt. Kanalene kan være ment for generell snakk, for brukere fra et enkelt land eller en by eller ulike aldersgrupper. Andre kanaler tar for seg spesielle temaer (som for eksempel utdanning, politikk, religion, familie og kjæledyr) eller seksuelle preferanser og legninger. Kanaler på QuakeNet har blitt spesielt populære blant brukere av enkelte typer videospill, mens ulike språkversjoner av Wikipedia har egne kanaler på freenode (som for eksempel #wikipedia-no og #wikipedia-en). På de fleste nettverkene kan brukere selv opprette sine egne kanaler.

 Historie 
Den første IRC-tjeneren, tolsun.oulu.fi, var en test-maskin som ble satt opp i august 1988. Like etter ble det satt opp en tjener som senere ble kjent som irc.cs.hut.fi, som ble det første IRC-nettverket. Etter som det ble flere brukere, ble det satt opp tjenere på universitetene i Helsingfors og Tammerfors og andre.
 Juli 1990: IRC hadde gjennomsnittlig tolv brukere på 38 tjenere.
 August 1990: Uenighet på IRC førte til en splittelse. EFnet oppsto, og like etter TubNet, som ble lagt ned igjen i september samme år.
 Oktober 1992: Det som var ment som et test-nettverk, oppsto, og vokste raskt. Det ble senere kjent som Undernet.
 15. august 1993: Antall brukere på undernet telles til 57, noe som er ny rekord.
 Sommeren 1994: DALnet ble grunnlagt.
 Mars 1996: Oz.org oppsto etter en splittelse av Undernet.
 Juli 1996: Uenighet om hvordan IRC skulle utvikles førte til en ny splitt, og IRCnet oppsto.
 1998: Open Projects Networks, senere omdøpt til freenode, oppsto.
 Juni 2002: OFTC (The Open and Free Technology Community) blir grunnlagt
 Mai 2021: Libera.Chat blir grunnlagt etter uenighet og endringer på freenode, flere brukere flykter til Libera.Chat og OFTC

 Popularitet 
Bruken av IRC har gått gradvis ned siden 2004/2005. De fire store nettverkene (Undernet, EFnet, IRCnet og Quakenet) hadde da over hundre tusen brukere daglig, med Quakenet som den største med over to hundre tusen brukere. I 2011 var Quakenet det eneste nettverket med over hundre tusen brukere.

EFnet hadde i 2013 i gjennomsnitt nesten  daglige brukere.

 Referanser 

 Eksterne lenker 

  Internet Relay Chat Protocol – Request for comments 1459 hos IETF


Kategori:Nettkultur